В тежко състояние е намерен изчезналият американски турист край връх Вихрен

Планинските спасители от Банско и Разлог са намерили изчезналия американски турист в северната стена на връх Вихрен снощи.

Пострадалият е паднал от върха вчера сутринта. Движел се е сам в планината, което впоследствие е затруднило локализирането и бързото му достигане, уточняват от Планинската спасителна служба – отряд Банско. Според първоначалните данни туристът е американец, който живее в Нидерландия. Той е тръгнал на поход към връх Вихрен.

1 от 5

Спасителна акция. Снимка: Планинска Спасителна Служба - отряд Банско, Facebook

Спасителна акция. Снимка: Планинска Спасителна Служба - отряд Банско, Facebook

Спасителна акция. Снимка: Планинска Спасителна Служба - отряд Банско, Facebook

Спасителна акция. Снимка: Планинска Спасителна Служба - отряд Банско, Facebook

Спасителна акция. Снимка: Планинска Спасителна Служба - отряд Банско, Facebook

Причините, довели до инцидента, са неподходяща екипировка и подценяване на условията в планината. Цяло чудо е, че мъжът е открит жив след такова падане. Състоянието му е тежко, с множество фрактури. Силният вятър, студът, атмосферните условия и времето прекарано на открито са довели до изпадане в тежка хипотермия.

Снощи той е бил транспортиран към хижа Вихрен през местността Казаните. В акцията са се включили спасители от отрядите на Банско и Разлог.

Материалът В тежко състояние е намерен изчезналият американски турист край връх Вихрен е публикуван за пръв път на Искра.бг.